**Adatvédelmi tájékoztató**

**A Pécsi Tudományegyetem „járj két keréken dolgozni az egyetemre!” mikromobilitás népszerűsítését célzó játék során végzett adatkezelésről**

A Pécsi Tudományegyetem (továbbiakban: Egyetem) kiemelt figyelmet fordít arra, hogy adatkezelése során a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló az Európai Parlament és a Tanács (EU) 2016/679 Rendelet (továbbiakban: általános adatvédelmi rendelet), az információs önrendelkezési jogról és az információszabadságról szóló 2011. évi CXII. törvénynek (továbbiakban: Infotv.), az egyéb jogszabályoknak, és a Nemzeti Adatvédelmi és Információszabadság Hatóság (továbbiakban: NAIH) tevékenysége során kialakult adatvédelmi gyakorlatnak megfelelően járjon el.

Jelen tájékoztató célja, hogy tájékoztatást nyújtson az Adatkezelő által a Játék megvalósításával és lebonyolításával kapcsolatban alkalmazott személyes adatokra vonatkozó adatvédelmi és adatkezelési tevékenységekről és alapvető elvekről.

1. **Az adatkezelő megnevezése**

Név: Pécsi Tudományegyetem

Székhely és levelezési cím: 7622 Pécs, Vasvári Pál u. 4.

Képviselő: Prof. Dr. Miseta Attila rektor és Decsi István kancellár

Adatkezelést megvalósító szervezeti egység: Kancellária; Innovációmenedzsment és Gazdaságkapcsolati Igazgatóság

Képviselő: Kulcsár Tünde

Kapcsolattartó neve: Navreczki Fanni Bianka

Telefonszám: +36 30 365-8080

E-mail cím: zoldegyetem@pte.hu

Adatvédelmi tisztviselő neve: Dr. Szőke Gergely László, PhD

Elérhetőség: adatvedelem@pte.hu;

1. **A kezelt személyes adatok köre és azok forrása**

A kezelt adatok köre kiterjed az érinett által a <https://pte.hu/hu/form/biciklizz> felületen lévő, Játékban történő részvételhez szükséges űrlap kitöltése során megadott személyes adataira, különösen az érintett nevére, e-mail címére, valamint a PTE-s telephelyének megnevezésére, ahol dolgozik, a km-számra, a feltöltött fényképekre.

Az adatok forrása az érintettek adatszolgáltatása.

Amennyiben a kezelt érintetti adatokban az adatkezelési időszakban bármilyen módosítás vagy változás történne, kérjük, haladéktalanul jelezze a 1. pontban megadott kapcsolattartó személynek.

1. **Az adatkezelés célja, jogalapja**
	1. Az Egyetem az űrlap kitöltése során megadott adatokat a Játékban történő részvétel nyilvántartása, kapcsolattartás, a Játék eredményes lebonyolítása (Játékszabályzatban foglalt feltételek ellenőrzése), illetve a nyertesek személyének megállapítása céljából kezeli az Nftv. 18. § (1) a) és f) pont (intézmény rendeltetésszerű működése és kedvezmények biztosítása) mint közfeladatának végrehajtása érdekében (az általános adatvédelmi rendelet 6. cikk (1) bekezdés e) pont) alapján. A fényképek eltöltése önkéntes, azonban annak hiányában a Játékban való részvétel nem lehetséges.
	2. Az Egyetem a űrlapon feltöltött fényképeket az érintett kifejezett és önkéntes hozzájárulása [az általános adatvédelmi rendelet 6. cikk (1) bekezdés a) pontja] alapján kezeli, a PTE Zöld Egyetem Program közösségi felületein (Facebook, Instagram) és honlapján történő közzététele érdekében, a kezdeményezés népszerűsítése és megörökítése céljából.
2. **Az adatkezelés időtartama**

A 3.1. pontban foglalt adatkezelés a Játék lebonyolítását követő 1 évig tart.

A 3.2. pontban meghatározott célból a fényképeket az Egyetem a közösségi felületek működéséig, pontosan meg nem határozott ideig kezeli, legkésőbb azonban az érintett hozzájárulásának visszavonásáig.

Amennyiben a rendezvényhez az 1995. évi CXVII. Szja törvény értelémben reprezentáció is tartozott, a 2000. évi C. évi számviteli törvény 169. § értelmében az adatokat **8 évig őrizzük**.

1. **Az adatokat megismerő személyek köre, adatfeldolgozás, adattovábbítás**

Az adatokhoz csak az Egyetem olyan szervezeti egységének munkatársai férhetnek hozzá, amely szervezeti egységnek a feladatai ellátásához az adatra szüksége van. A munkatársakat a megismert személyes adatok tekintetében titoktartási kötelezettség terheli.

Az Egyetem a 3.2. pontban meghatározott célból a Facebook-ot és Instagram-ot, mint adatfeldolgozót alkalmazza. Az adatfeldolgozó adatai:

A Facebook és Instagram közösségi oldalak üzemeltetőjének megnevezése: **Meta Platforms Ireland Limited**, székhelye: Merrion Road, Dublin 4, D04 X2K5, Írország. Adatvédelmi tájékoztatója:

<https://www.facebook.com/privacy/policy>

<https://privacycenter.instagram.com/policy>

Az Egyetem a személyes adatokat más címzett számára nem továbbítja vagy teszi megismerhetővé. Sorsolás után a nyertesek nevét teszi közzé.

1. **Adatbiztonság**

Az Egyetem megfelelő technikai és szervezési intézkedések alkalmazásával biztosítja az érintett személyes adatainak megfelelő biztonságát, az adatok jogosulatlan vagy jogellenes kezelésével, véletlen elvesztésével, megsemmisítésével vagy károsodásával szembeni védelmet is ideértve.

Az Egyetem alkalmazott adatbiztonsági intézkedésekről további információk találhatók a Pécsi Tudományegyetem [Adatvédelmi Szabályzatának](https://pte.hu/sites/pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/adatvedelmiszabalyzat20180525.pdf) 20-22. §§-ban, valamint az valamint az [Informatikai Biztonsági Szabályzatában](https://adminisztracio.pte.hu/sites/adminisztracio.pte.hu/files/files/Adminisztracio/Szabalyzatok_utasitasok/Hat_Es_Egyeb_Sz/informatikaibiztonsagi_szabalyzat_20220701.pdf).

1. **Az érintettek jogai és gyakorlásuk**
	1. Az érintett jogosult a rá vonatkozó adatkezeléshez kapcsolódóan az általános adatvédelmi rendelet 15. cikkében meghatározott információkhoz hozzáférni (hozzáférési jog), ideértve különösen azt, hogy az Egyetem tájékoztassa, hogy
* mely személyes adatait,
* milyen célból és jogalappal,
* milyen forrásból gyűjtve kezeli;
* mennyi a tárolás tervezett időtartama vagy melyek az időtartam meghatározásának szempontjai;
* az Egyetem kinek, mikor, mely személyes adataihoz biztosított hozzáférést vagy kinek továbbította a személyes adatait; valamint
* az érintett milyen jogokkal, panasztételi és jogorvoslati lehetőségekkel rendelkezik az adatkezelés során.
	1. Az érintett jogosult a rá vonatkozó pontatlan (téves vagy hiányos) személyes adatok kijavítására, helyesbítésére az általános adatvédelmi rendelet 16. cikke alapján (helyesbítéshez való jog).
	2. Az érintett az általános adatvédelmi rendelet 17. cikk értelmében jogosult személyes adatai törlésére (törléshez való jog), ha
* a személyes adatokra már nincs szükség abból a célból, amelyből azokat gyűjtötték vagy más módon kezelték;
* hozzájáruláson alapuló adatkezelés esetén az érintett visszavonja a hozzájárulását, és az adatkezelésnek nincs más jogalapja;
* a személyes adatokat jogellenesen kezelték;
* a személyes adatokat jogi kötelezettség teljesítéséhez törölni kell;

Nem kerül sor az adatok törlésére, amennyiben az adatkezelés szükséges

* jogi kötelezettség teljesítése, vagy közfeladat vagy közhatalmi jogosítvány gyakorlása céljából;
* jogi igények előterjesztéséhez, érvényesítéséhez, illetve védelméhez;
* közérdekű archiválás céljából, tudományos és történelmi kutatási vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést.
	1. Az érintett jogosult az általános adatvédelmi rendelet 18. cikkben meghatározottak szerint a személyes adataira vonatkozó adatkezelés korlátozását kérni (korlátozáshoz való jog), ha:
* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Egyetem ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását; vagy
* az Egyetemnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

A korlátozás alá eső személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

* 1. Közfeladatellátás érdekében végzett adatkezelés esetén az érintett jogosult valamely saját helyzetével kapcsolatos okból az adatkezeléssel szemben tiltakozni (tiltakozáshoz való jog). Az általános adatvédelmi rendelet 21. cikke alapján az Egyetem a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
	2. Az érintett a jogait az 1. pontban megjelölt kapcsolattartó vagy az adatvédelmi tisztviselő elérhetőségein díjmentesen gyakorolhatja. Az érintetti joggyakorláshoz a legtöbb esetben az érintett azonosítására, míg egyes esetekben (pl. helyesbítéshez való jog gyakorlása) valamely további adat igazolására lehet szükség. Az érintetti joggyakorlásra irányuló kérelmet az Egyetem legkésőbb egy hónapon belül elbírálja. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható, a meghosszabbításról az érintett 1 hónapon belül tájékoztatást kap.
1. **Panasztétel és jogorvoslati lehetőségek**

Az adatkezeléssel kapcsolatos esetleges panaszát a 1. pontban megjelölt kapcsolattartó elérhetőségein teheti meg, illetve az Egyetem adatvédelmi tisztviselőjéhez (adatvedelem@pte.hu) is fordulhat. Amennyiben postai úton kíván panaszt tenni, azt a 7622 Pécs Vasvári Pál u. 4. címre, az 1. pontban megjelölt kapcsolattartónak vagy az adatvédelmi tisztviselőnek címezve teheti meg.

Ha úgy ítéli meg, hogy személyes adatai kezelésével kapcsolatban jogsérelem érte vagy annak közvetlen veszélye fennáll, a Nemzeti Adatvédelmi és Információszabadság Hatósághoz (levelezési cím: 1363 Budapest, Pf. 9. telefon: +36 (1) 391-1400, email: ugyfelszolgalat@naih.hu, honlap: <https://naih.hu>) fordulhat.

Az adatvédelmi jogainak megsértése esetén bírósághoz is fordulhat, a pert – választása szerint – a lakóhelye vagy tartózkodási helye szerint illetékes törvényszék előtt is megindíthatja.